Hans Ola Urstad

Hans Ola Urstad (født 1951) er en norsk tidligere diplomat og ambassadør.

Urstad er utdannet cand.polit. fra Universitetet i Oslo.Hans Ola Urstad, Store norske leksikon. og gjennomførte Utenriksdepartementets aspirantkurs 1980-1981. Hans første posteringer utenlands var i Warszawa 1982-1985 og deretter ved Norges delegasjon til NATO i Brussel 1985-1988. Hans ble utnevnt til byråsjef i Utenriksdepartementet i 1989. 

Urstad var sekretær for utenriks- og konstitusjonskomiteen og leder for internasjonalt sekretariat i Stortinget i perioden 1991 til 1995. I 1995 ble han utnevnt til generalkonsul i San Francisco hvor han tjenestegjorde frem til 2000, og var deretter spesialrådgiver i Utenriksdepartementet fra 2000 til 2001. I 2001 ble han utnevnt til ambassadør i Beograd hvor han var til 2005, med sideakkreditering til Montenegro. I perioden 2006 til 2009 var han «Head of Mission» med ambassadørtittel for OSSEs delegasjon i Serbia.Utenriksministeren gratulerer ambassadør Hans Ola Urstad med utnevnelsen som leder for OSSEs sendelag i Serbia-Montenegro Offisielt frå statsrådet 23. april 2010, regjeringen.no. Han var seniorrådgiver i Utenriksdepartementet fra 2009 til 2012. I 2012 ble Urstad utnevnt til ambassadør i Kuala Lumpur, Malaysia, og i 2014 ble han sideakkreditert til Brunei.Envoys present credentials, The Brunei Business Times. Fra 2017 til 2018 arbeidet Urstad ved ambassaden i Manila, Filippinene før han gikk av med pensjon.

Urstad ble i 1996 utnevnt til ridder av 1. klasse av St. Olavs Orden «for embetsfortjeneste», og i 2001 til kommandør av Den Kongelige Norske Fortjenstorden. I 2005 mottok han ordenen Den jugoslaviske stjerne, første klasse.

 Referanser 

 Eksterne lenker 
 Kgl. norsk ambassade i Kuala Lumpur 

Kategori:Norske ambassadører
Kategori:Riddere av 1. klasse av St. Olavs Orden
Kategori:Den Kongelige Norske Fortjenstorden
Kategori:Personer fra Flekkefjord kommune